CELEX: 62016TN0919
Language: sk
Date: 2016-12-28 00:00:00
Title: Vec T-919/16: Žaloba podaná 28. decembra 2016 – Collins/Parlament

6.3.2017   
            
            
               SK
            
            
               Úradný vestník Európskej únie
            
            
               C 70/23
            
         Žaloba podaná 28. decembra 2016 – Collins/Parlament
   (Vec T-919/16)
   (2017/C 070/32)
   Jazyk konania: angličtina
   
      Účastníci konania
   
   
      Žalobkyňa: Jane Maria Collins (Hotham, Spojené kráľovstvo) (v zastúpení: I. Anderson, advokát)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskeho parlamentu z 25. októbra 2016, že nebudú chránené imunity a výsady žalobkyne,
            
         
               —
            
            
               rozhodol o návrhu žalobkyne, aby Európsky parlament chránil jej imunity a výsady podľa článku 8 Protokolu o výsadách a imunitách Európskej únie,
            
         
               —
            
            
               rozhodol o náhrade nemajetkovej ujmy, ktorú žalobkyni vznikla v dôsledku tohto rozhodnutia,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na porušení článku 6 Európskeho dohovoru o ľudských právach vyplývajúcom z toho, že Výbor Európskeho parlamentu pre právne záležitosti a Európsky parlament sa nezaoberali dôkazmi predloženými žalobkyňou.
            
         
               2.
            
            
               Druhý žalobný dôvod založený na porušení článku 6 Európskeho dohovoru o ľudských právach vyplývajúcom z toho, že Výbor Európskeho parlamentu pre právne záležitosti a Európsky parlament dostatočne neodôvodnili rozhodnutie, že imunity žalobkyne podľa článku 8 Protokolu o výsadách a imunitách Európskej únie nebudú chránené.
            
         
               3.
            
            
               Tretí žalobný dôvod založený na porušení článkov 6 a 11 Európskeho dohovoru o ľudských právach vyplývajúcom z toho, že Výbor Európskeho parlamentu pre právne záležitosti a Európsky parlament nevykonali nestranné vypočutie.
            
         
               4.
            
            
               Štvrtý žalobný dôvod je založený na vážnom nesprávnom právnom posúdení, ktorého sa dopustili Výbor Európskeho parlamentu pre právne záležitosti a Európsky parlament.